ગુજરાત, પશ્ચિમ બંગ, ઓડિશા જેવા થોડા રાજ્યોને બાદ કરતાં મોટા ભાગના રાજ્યના નાગરિકો શાણા છે. દર પાંચ વર્ષે સરકાર બદલી નાખે છે. કર્ણાટકના લોકો પણ દર પાંચ વર્ષે સરકાર બદલી નાખે છે. સિદ્ધરમૈયા અગાઉ દેવરાજ ઉર્સ સતત બે વાર મુખ્ય પ્રધાન બન્યા હતા તે રેકર્ડની બરોબર કરવા માગે છે અને તેમનો મુખ્ય આધાર અહિન્દા થિયરી છે. દેવરાજ ઉર્સ પણ આ જ થિયરીના આધારે સતત બે ટર્મ માટે મુખ્ય પ્રધાન બની શક્યા હતા. માધવસિંહ સોલંકી ગુજરાતમાં ખામ થિયરીના આધારે બે ટર્મ મુખ્ય પ્રધાન બની શક્યા હતા.